लक्ष्य का पीछा करने उतरी भारतीय टीम को मयंक अग्रवाल और इशान किशन ने अच्छी शुरूआत दिलाई। हालांकि किशन (13) को रिटायर्ड हर्ट होने के कारण वापस जाना पड़ा। इसके बाद शुबमन गिल और अग्रवाल ने बेहतरीन साझेदारी करते हुए ऑस्ट्रेलियाई टीम को दबाव में डाला। 110 के स्कोर पर अग्रवाल 69 रन बनाकर आउट हुए। इसके बाद गिल ने कप्तान मनीष पांडे के साथ मिलकर 120 रनों की साझेदारी करते हुए टीम को फाइनल में शानदार जीत दिलाई। गिल जहां 66, तो पांडे 73 रन बनाकर नाबाद रहे। मनीष पांडे ने छक्का मारकर मैच को खत्म किया। ऑस्ट्रेलिया ए के लिए एकमात्र विकेट एश्टन एगार ने लिया।